**ΔΗΛΟΣ – ΑΝΟΙΚΤΟ ΜΟΥΣΕΙΟ. ΠΑΡΕΜΒΑΣΕΙΣ ΑΝΑΒΑΘΜΙΣΗΣ ΣΤΟΝ ΑΡΧΑΙΟΛΟΓΙΚΟ ΧΩΡΟ ΚΑΙ ΤΟ ΜΟΥΣΕΙΟ**

Το έργο «Δήλος – ανοικτό μουσείο. Παρεμβάσεις αναβάθμισης στον αρχαιολογικό χώρο και το μουσείο» εντάχθηκε στο Επιχειρησιακό Πρόγραμμα «Ανταγωνιστικότητα, Επιχειρηματικότητα & Καινοτομία» με προϋπολογισμό 4.520.000 €, χρηματοδότηση από το Ευρωπαϊκό Ταμείο Περιφερειακής Ανάπτυξης και δικαιούχο την Εφορεία Αρχαιοτήτων Kυκλάδων.

Η Δήλος υπήρξε ένας από τους σημαντικότερους τόπους του αρχαίου ελληνικού κόσμου. Σήμερα είναι ένας εκτεταμένος, μοναδικής σημασίας, κηρυγμένος αρχαιολογικός χώρος και ενταγμένος στον κατάλογο μνημείων Παγκόσμιας Κληρονομιάς της UNESCO.

Η Πράξη περιλαμβάνει έξι υποέργα:

Το ΥΠΟΕΡΓΟ 1 περιλαμβάνει εργασίες: Α. Στον αρχαιολογικό χώρο. Αποκατάσταση, στερέωση, αναστήλωση και ανάδειξη σε: Ναό Απόλλωνα, Ιερό, Παλαίστρα Γρανίτη, Οικία Λίμνης, Οικία Διαδούμενου. Διαμόρφωση διαδρομών επισκεπτών στο Ιερό, στις Συνοικίες Θεάτρου και Λίμνης. Τοποθέτηση ενημερωτικών πινακίδων και απτικού χάρτη. Παραγωγή έντυπου ενημερωτικού υλικού (ελληνόγλωσσο, ξενόγλωσσο, Braille). B. Στο αρχαιολογικό μουσείο. Αναβάθμιση της υφιστάμενης έκθεσης με βελτιώσεις και μικρής κλίμακας μετατροπές Στο κέλυφος του κτηρίου θα γίνουν βασικές επισκευαστικές εργασίες, ενώ οι βοηθητικοί χώροι θα βελτιωθούν και θα εξοπλιστούν (γραφεία, εργαστήριο συντήρησης, αποθήκες, χώροι υγιεινής).

Ακόμη, θα εκπονηθούν πέντε οριστικές μελέτες: 1) Αρχιτεκτονική αναστήλωσης Παλαίστρας Γρανίτη, 2) Στατική αναστήλωσης Ναού Απόλλωνα και γερανογέφυρας, 3) Βιοκλιματική ρύθμισης συνθηκών στο εσωτερικό του μουσείου, 4) Ανάδειξης περιοχής Ιερού, 5) Διαμόρφωσης διαδρομών επισκεπτών. Η Δήλος είναι ένας εξαιρετικά ιδιάζων τόπος, καθώς το νησί είναι εξ ολοκλήρου ένας κηρυγμένος αρχαιολογικός χώρος, χωρίς σύγχρονη κατοίκηση (εκτός από το προσωπικό) και χωρίς δόμηση (εκτός από του μουσείο και τις κατοικίες του προσωπικού). Παράλληλα, η Δήλος αποτελεί έναν από τους κορυφαίους επισκέψιμους αρχαιολογικούς χώρους της χώρας, που συνδέεται μόνο με πλωτά μέσα με τα γειτονικά νησιά. Κατά συνέπεια, δύο υποέργα της Πράξης αντιμετωπίζουν εγγενείς δυσκολίες που οφείλονται στις ιδιαιτερότητες της Δήλου (ακατοίκητη, αδόμητη, απομονωμένη). Το ΥΠΟΕΡΓΟ 2 αφορά την προμήθεια και εγκατάσταση εργοταξιακών οικίσκων που θα λειτουργήσουν ως καταλύματα του προσωπικού της Πράξης. Το ΥΠΟΕΡΓΟ 3 αφορά την επισκευή των υφιστάμενων κατοικιών του προσωπικού.

Το ΥΠΟΕΡΓΟ 4 αφορά την προμήθεια και την επεξεργασία μαρμάρου για τη διαμόρφωση νέων αρχιτεκτονικών μελών για τις αναστηλώσεις.

Το ΥΠΟΕΡΓΟ 5 αφορά την προμήθεια κουφωμάτων για το αρχαιολογικό μουσείο.

Το ΥΠΟΕΡΓΟ 6 αφορά την προμήθεια μεταλλικών στοιχείων και την κατασκευή της γερανογέφυρας.

**Παραδοτέα πράξης:**

1. Αρχιτεκτονική μελέτη αναστήλωσης Παλαίστρας Γρανίτη
2. Στατική και εδαφοτεχνική μελέτη αναστήλωσης Ναού Απόλλωνα και κατασκευής γερανογέφυρας επί σωληνωτής κατασκευής
3. Βιοκλιματική μελέτη ρύθμισης συνθηκών στο εσωτερικό του μουσείου
4. Ευρωπαϊκή Ένωση
5. Μελέτη ανάδειξης περιοχής Ιερού
6. Μελέτη διαμόρφωσης διαδρομών επισκεπτών στο Ιερό και στις Συνοικίες Θεάτρου και Λίμνης
7. Μερικώς αναστηλωμένος και αναδεδειγμένος ο Ναός του Απόλλωνα
8. Μερικώς αναστηλωμένη, στερεωμένη και αναδεδειγμένη η Παλαίστρα του Γρανίτη
9. Στερεωμένη και αναδεδειγμένη η Οικία της Λίμνης
10. Στερεωμένη και αναδεδειγμένη η Οικία του Διαδούμενου
11. Αναδεδειγμένη η περιοχή του Ιερού
12. Διαμορφωμένες διαδρομές επισκεπτών με θέσεις στάσης και θέασης, στην περιοχή του Ιερού και στις συνοικίες Θεάτρου και Λίμνης,
13. συνολικού μήκους 2.050 μ. εντός συνολικής έκτασης 90 στρεμμάτων
14. Σήμανση στις διαμορφωμένες διαδρομές και ενημερωτικές πινακίδες στα αναδεδειγμένα μνημεία
15. Ενημερωτικά έντυπα (ελληνόγλωσσα, ξενόγλωσσα και σε γραφή Braiile) για τις διαμορφωμένες διαδρομές και τα αναδεδειγμένα
16. μνημεία
17. Επισκευασμένο κέλυφος του αρχαιολογικού μουσείου
18. Διαμορφωμένοι/εξοπλισμένοι/ανακαινισμένοι χώροι εντός του αρχαιολογικού μουσείου (γραφεία, εργαστήριο συντήρησης, αποθήκες,
19. χώροι υγιεινής)
20. Αναβάθμιση της υφιστάμενης έκθεσης στο αρχαιολογικό μουσείο (σύγχρονο εποπτικό υλικό, καθαρισμός/συντήρηση εκθεμάτων,
21. βελτίωση υφιστάμενων βάσεων εκθεμάτων)
22. Έντεκα εργοταξιακοί οικίσκοι για στέγαση προσωπικού (22 κλίνες)

Από την ολοκλήρωση των έργων της πράξης θα ωφεληθεί το νησί της Νάξου αφού η πράξη θα συμβάλλει στην ανάπτυξη του πολιτιστικού τουρισμού και θα αποτελέσει μια σοβαρή θέση στο δίκτυο Πολιτιστικού Τουρισμού των Κυκλάδων.